Пра гэтыя таямніцы не па чутках ведае Уладзімір Лябедзька, навуковы супрацоўнік лабараторыі флоры і сістэматыкі раслін Інстытута эксперыментальнай батанікі імя В.Ф.Купрэвіча НАН Беларусі. Вучоны пабываў у розных кутках нашай краіны, абышоў не адзін гектар балот, каб знайсці загадкавыя расліны, апісаць іх, вывучыць і намаляваць. Вынікам яго работы стала вельмі прыгожая кніга “Зялёныя паляўнічыя” — пра насякомаедныя расліны Беларусі.